सीरिया ने कहा, भड़काऊ हैं हिलेरी की टिप्पणियां  
सीरिया ने वाशिंगटन के उस बयान को भड़काने वाला करार दिया है जिसमें अमेरिका ने कहा था कि राष्ट्रपति बशर असाद अपनी वैधता खो चुके हैं।
सीरिया ने वाशिंगटन के उस बयान को भड़काने वाला करार दिया है जिसमें अमेरिका ने कहा था कि राष्ट्रपति बशर असाद अपनी वैधता खो चुके हैं। हजारों सत्ता समर्थकों के दमिश्क में अमेरिकी और फ्रांसीसी दूतावासों पर हमला करने के बाद अमेरिकी विदेशमंत्री हिलेरी क्लिंटन ने दो दिन पूर्व असाद की कड़ी शब्दों में निंदा की थी।   इस हमले में दूतावास की खिड़कियां तोड़ दी गई थीं और इसमें फ्रांसीसी दूतावास के तीन कर्मचारी घायल हुए थे। इस हमले की फ्रांस और जर्मनी ने भी निंदा की। हिलेरी ने कहा था कि असाद को सत्ता से हट जाना चाहिए क्योंकि वे सत्ता पर बने रहने का अधिकार खो चुके हैं। असाद सीरिया में पिछले 40 साल से शासन कर रहे हैं लेकिन चार माह से देश में उनको पद से हटाने के लिए आंदोलन चल रहा है।